Kia e-Niro er hreinn rafbíll . Hann verður frumsýndur á Íslandi laugardaginn kemur , 16. mars . Bílaumboðið Askja frumsýnir rafbílinn Kia e-Niro nk. laugardag klukkan 12 - 16 í nýjum húsakynnum Kia að Krókhálsi 13 . Þetta er ný útgáfa af Kia Niro sem fæst nú þegar í tvinn - og tengiltvinnútfærslum . Þessi nýjasta útfærsla Kia e-Niro er 100% hreinn rafbíll og hefur því engan útblástur . Kia e-Niro er með nýrri og tæknivæddri 64 kWh litíumjóna rafhlöðu sem skilar bílnum drægi upp á alls 455 km í blönduðum akstri og allt að 615 km í borgarakstri , skv. nýjum mælingum WLTP . Bíllinn var upphaflega kynntur sem Niro EV á bílasýningunni í Busan í Suður-Kóreu síðasta sumar en nafni hans hefur verið breytt í e-Niro fyrir evrópskan markað . „ Við erum gríðarlega spennt að fá nýjan Kia e-Niro hingað til lands og við finnum fyrir mjög miklum áhuga á bílnum . Og það er meira á leiðinni á komandi misserum , “ segir Þorgeir Pálsson , sölustjóri Kia hjá Bílaumboðinu Öskju , sem er umboðsaðili Kia á Íslandi . Kia e-Niro er annar hreini rafbíllinn sem Kia framleiðir en fyrir er rafbíllinn Kia Soul EV sem verið hefur vinsæll hér sl ár . Kia mun bjóða 16 rafknúna bíla árið 2025 sem verða hreinir rafbílar , tvinn - eða í tengiltvinn útfærslum .